《吴江太湖笠泽虹桥》
宋代·梅灏

水无浊浪地无尘，渺渺江湖天与邻。占得沧波输钓叟，吟穷清景属诗人。

阴晴隐见山千叠，上下澄明月一轮。欲画为图随处看，风光变态状难真。

作者简介：梅灏，字子明，苏州（今属江苏）人。神宗熙宁六年（一○七三）进士（《续资治通鉴长编》卷三八○）。元丰二年（一○七九）以杭州州学教授擢国子监直讲（同上书卷三○一）。哲宗元祐元年（一○八六）为秘阁校理。求便亲养，出为杭州通判。绍圣间知太平州（清康熙《太平府志》卷一四）。元符二年（一○九九）以元祐党人罢馆职。